钦定古今图书集成/理学汇编/经籍典/第058卷 > 徐在汉易或 > 《河图洛书义》宋·王安石
## 钦定古今图书集成/理学汇编/经籍典/第058卷 > 徐在汉易或 > 《河图洛书义》宋·王安石

孔子曰：“河出图，洛出书，圣人则之。”图必出于河而洛
不谓之图，书必出于洛而河不谓之《书》者，我知之矣。
图以示天道，书以示人道故也。盖通于天者河，而图
者以象言也。成象之谓天，故使龙负之，而其出在于
河；龙善变，而尚变者天道也；中于地者以法言也。效
法之谓人，故使龟负之，而其出在于洛；龟善占，而尚
占者，人道也；此天地自然之意，而圣人于易所以则
之者也；